rlitschk/wikidir huggingface dataset:
As Simultanopfaten betekent de Wetenschaplers dat Vermögen, de Antall vun mehrere Dingen optofaten, ahn de aftellen to möten. Bi utwassen Lüüd liggt de Bövergrenz för dit "Op-en-Blick-opfaten" bi wat veer bet fief Objekten. Welke Lehrpsychologen seggt, dat dör Training dit Vermögen op acht un mehr Objekten stiegert warrn künn. De Fraag is, wat sik dat dorbi wirklich üm originäre Simultanwohrnehmung hannelt oder of nich vun struktureerten Mehrfachanorrnen vun wohrnahmen Mustern snackt warrn müss. En in dissen Betog angeevliche "defizitäre Simultanwohrnahmen" kann nich as Grund för en Dyskalkulie (Rekenswääk) gellen. Wedderopfatenstrainings föhrt faken - as intendeert - to högere Drapensquoten, ahn dat dorbi jichtenseen begreeplichet Lehren in Betog op Mengen oder Tallen stattfinnt. Butendem is en slechte Simultanwohrnahmen ok bi Kinners mit godet mathemaatschet Verstännis antodrapen. Freiburger Blicklabor (hoochdüütsch) Debatt vun B. Fischer vun'n Blicklabor vun de Uni-Freiburg mit Dyskalkulie-Experten över de Forschungsergeevnissen vun't Blicklabor, spetschell ok to Simultanopfaten (hoochdüütsch)
Heinrich Schafmeister (* 2. März 1957 in Essen) is en düütschen Singer un Schauspeler. Schafmeister hett an’t St.-Pius-Gymnasium Coesfeld sien Abitur afleggt und hett dorna Zivildeenst maakt, vördem he anfüng Germanistik un Musik to studeern. Sien Studium hett he aver 1980 afbroken, üm na de Folkwang-School in Essen to wesseln. Dor hett he ünner annern mit Armin Rohde un Hansa Czypionka tosamen in en Klass. Na sien Afsluss is he vör söss Johren na Aken gahn un hett dor Theater speelt. Mit den Film Treffer weer he 1984 to’n eersten mol in en Speelfilm to sehn. Faken speelt he ok Rullen in Feernsehregen, as to’n Bispeel in de Regen Die Camper, Wilsberg oder Wie erziehe ich meine Eltern. Dör sien Rull as de Singer Erich Collin in den spoodrieken Film Comedian Harmonists is he för en grötter’t Publium bekannt worrn. Intwüschen hett he an mehr as hunnert Produkschonen mitarbeit. Schafmeister arbeit butendem op Ehrenamt as Schattmeester bi’n Bundsverband vun de Film- un Feernsehschauspelers (BFFS), also bi de Gewerkschop vun de Schauspelers. Für sien bekanntste Rull in den Film Comedian Harmonists is Schafmeister 1998 tosamen mit sien Ensemble-Kollegen mit en Sünnerpries vun den Bayerischen Filmpries uttekent worrn. Indrag bi’t Büro för
The Untouchables is de Titel vun en US-amerikaanschen Kriminalfilm ut dat Johr 1987. De Film, bi den Brian de Palma de Speelbaas weer, hannelt vun de Mafia in Chicago in de 1930er Johren. De Hööftrullen weern mit Kevin Costner, Sean Connery un Andy Garcia besett. To de Tiet vun de Prohibitschoon toovt in Chicago en Oort vun Krieg, denn de Staat gegen de Mafie föhrt. In disse Tiet hett de Schattamt-Agent Eliot Ness blots een Teel: Al Capone fastnehmen un em för sien Verbrekens to Verantwortung tehn. Gau tütt he sik vele Feenden to bi sien Arbeit, gegen dat organiseerte Verbreken. Sien eerste Razzia geiht glieks scheef, vunwegen dat de Polizei vun Chicago vun Korrupschoon dörsett is. As em Twivel an den Sinn vun sien Saak kamt, dröpt he den pragmaatschen Polizisten Jim Malone, de op em glieks Indruck schinnt. Ness will Malone in sien Team holen, to dat in de Twüschentiet ok al de Bookprüfer Oscar Wallace vun’t Schattamt tellt. Eerst lehnt Malone af, man denn nimmt he de Opgaav an un ünnerstütt Ness in sien Doon, as ok he mit de Laag in Chicago nich länger leven will. Nümms künnt se troen, dorüm holt se sik en jungen
The Untouchables oder Untouchables (engelsch untouchables „De nich Anröögboren“) betekent Untouchables, Grupp vun US-Ordnungshöders ünner Eliot Ness to de Tiet vun de Prohibitschoon, The Untouchables, Autobiografie vun Eliot Ness ut dat Johr 1957, The Untouchables, Roman vun John Banville ut dat Johr 1997, The Untouchables, Feernsehreeg ut dat Johr 1959 na Ness sien Autobiografie, The Untouchables, Kriminalfilm ut dat Johr 1987, The Untouchables, Feernsehreeg ut dat Johr 1993 na de Film, The Untouchables, Videospeel na den Film, The Untouchables, US-amerikaansche Soul-Musikgrupp, Untouchables, US-amerikaansche Punk-Musikgrupp, Untouchables, Musikalbum vun de Grupp Korn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bjørg Skjælaaen (* 6. September 1933 in Oslo; † 11. Januar 2019 ok dor) weer en norweegsch Ieskunstlöperin. Bi de Olympisch Winterspelen 1952 in Oslo keem se mit hör Partner Reidar Børjeson in’t Paarloop up den 13. Platz wat ok de letzte Platz weer. Bi de Weltmeesterschapen 1954 in Paris keem se mit Johannes Thorsen as nee Partner up den 10. Platz. Bjørg Skjælaaen bi Sports Reference.com (engelsch)
Norman Foster Ramsey, Jr. (* 27. August 1915 in Washington, D. C.; † 4. November 2011 in Wayland, Middlesex County, Massachusetts) weer en US-amerikaansch Physiker. 1989 kreeg he den Physik-Nobelpries för sien Arbeiten, de to verbetert spektroskopisch Verfohren in de Atom-, Molekül- un Karnphysik un to präzisen Tiet- un Frequenzmeeten führen deen. Disse Verfohren sünd de Grundlaag för dat Tietmeeten mit Atomklocken. Ramsey wurr as Söhn vun en Offizier un en düütschstämmigen ehmaligen Mathematikdozentin (an de University of Kansas) boren. De Familie truck upgrund vun militärisch Versetten vun den Vader faken um, ünner annern nah Paris. Af 1931 fung he en Ingenieursstudium an de Columbia University, wessel aber to de Mathematik, wobi he all för sien Graduierung upgrund vun regelmaatig wunnen Wettbewarfen en Assistentenstäe kreeg. Nahdem he denn sien Bachelor 1935 kreegen harr, hett he denn de Universität Cambridge in England besöcht, wo he noch den Bachelor Physik maakt, Maurice Goldhaber weer sien Tutor. Dornah hett he weer an de Columbia University in de Grupp vun Isidor Isaac Rabi arbeit, de jüst de Molekularstrahl-Magnetresonanz-Methode utfunnen harr. Gemeensam mit Rabi un de sien Mitarbeiters Kellogg un Zacharias hett he de Karnmomente ünnersöcht un hett dorbi dat elektrische Quadrupolmoment vun dat Deuteron
Johann Ignaz Schiffermüller (* 2. Oktober 1727 in Hellmonsödt; † 21. Juni 1806 in Linz) weer en öösterrieksch Jesuit un Zooloog. Tosommen mit Michael Denis hett he de Bottervagels vun de Wiener Ümgegend sammelt und bearbeit un hett in dat Johr 1775 as Ergevnis dat Systematische Verzeichnis der Schmetterlinge der Wienergegend herausgegeben von einigen Lehrern am k. k. Theresianum herutgeven. De Sammlung in dat Kaiserlich Hof-Naturalienkabinett is 1848 upbrennt. De Ignaz-Schiffermüller-Medaille, de för en bedüüdend monographisch Werk mit taxonomisch un zoogeographisch Swoorpunkt vergeven wurrd, erinnert an Schiffermüller un sien Wark. Ordnung der Farbenklasse. Wien 1772 Wilhelm Heß: över Johann Ignaz Schiffermüller in: Allgemeine Deutsche Biographie (ADB). Band 31, Duncker & Humblot, Leipzig 1890, S. 193 Historisches Jahrbuch der Stadt Linz 1989, 1990 Linz DNB Katalog Personennaamdatei
Childebert III. (* um 678/679 rüm; † 711 vor den 2. März) weer König vun dat Frankenriek vun 694 bit 711 un keem ut dat Huus vun de Merowingers. He weer de Söhn vun König Theuderik III. un Hrothildis. 694 folg he sien Broer Chlodwig III. up den Throon. Man he weer König vun de Franken blot noch den Naam na. In Würklichkeit hett de Huusmeier un princeps francorum Pippin de Middelste de Macht in sien Hand holen. Anners, as siene Vorwesers un Nafolgers is he in Choisy-au-Bac bi Compiègne to Graff brocht wurrn un nich in de Merowingers ehre Graffanlaag, de Basilika Saint-Denis. Wat he in Saken vun de Politik tostanne brocht hett, is hüdigendags nich mehr bekannt, man in dat Liber Historiae Francorum warrt he en "vir inclytus" (en beröhmten Mann) un "bonae memoriae gloriosus domnus" (d. h. dominus) "Childebertus rex justus" (de Herr Childebert, de gerechte König, over den blot goot dacht warrt un de vull Ruhm weer. Childebert hett en Fro harrt, de ok Mudder vun siene Kinner ween is, man over ehr is hüde nix mehr bekannt. Siene Kinner sünd Dagobert III. un woll ok Chlothar IV.. Monumenta Germaniae Historica, Scriptores rerum Merovingicarum, Bd. II,
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 225 v. Chr. | 224 v. Chr. | 223 v. Chr. | 222 v. Chr. | 221 v. Chr. | 220 v. Chr. | 219 v. Chr. | 218 v. Chr. | 217 v. Chr. | ► | ►► Antigonos III. Doson, König vun Makedonien (* 263 v. Chr.) Hasdrubal, Feldherr ut Karthago (* 270 v. Chr.) Lucius Caecilius Metellus, röömschen Politiker un Feldherr
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 226 v. Chr. | 225 v. Chr. | 224 v. Chr. | 223 v. Chr. | 222 v. Chr. | 221 v. Chr. | 220 v. Chr. | 219 v. Chr. | 218 v. Chr. | ► | ►► Ptolemaios III., Pharao vun Ägypten (* um 284 v. Chr. rüm)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 227 v. Chr. | 226 v. Chr. | 225 v. Chr. | 224 v. Chr. | 223 v. Chr. | 222 v. Chr. | 221 v. Chr. | 220 v. Chr. | 219 v. Chr. | ► | ►► Seleukos III., for korte Tied König vun dat Seleukidenriek (* 243 v. Chr.)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | ► ◄◄ | ◄ | 228 v. Chr. | 227 v. Chr. | 226 v. Chr. | 225 v. Chr. | 224 v. Chr. | 223 v. Chr. | 222 v. Chr. | 221 v. Chr. | 220 v. Chr. | ► | ►► Titus Manlius Torquatus is to'n tweeten Mol Kunsel vun de Röömsche Republiek. De Koloss vun Rhodos geiht bi en Eerdbeven in'n Dutt (annere Borns snackt vun 226 oder 227 v. Chr.).
Rullstohldanz is een Danz un eene Sportaard, wo towenigstens eener vun de Dänzer in’n Rullstohl sitt. Rullstohldanzen is 1968 entstahn in Sweden, wo een vun de Pioniers för de Sweedse Behinnertenverband warkte un daarum kunn de sport sik fix in’t ganze Land utbreden. 1975 werd dan ook in Sweden de eerste Danswettstried för Lüüd met een rullstohl ermööglichd. Achteran wör Rullstohldanzen överall in Europa künnig. De weltwiete Dackverband för den Rullstohldanz is de World DanceSport Federation (WDSF), de 1957 grünnt worrn is. Rullstohldanz künnen de Lüüd in’e verschillene Danzvereene maken, ton Bispill in Hannober. LWD 1 („Level Wheelchair Dancing“): tominstens bi eenem vun de Rullstohldänzer is de Bovenliev fleetig LWD 2 („Level Wheelchair Dancing“): bi den Rullstohldänzer is de Bovenliev ganz normaal Combi: eener vun de twee Dänzer sitt in’n Rullstohl Duo: all twee Dänzer sitten in’n Rullstohl Formation (Danzgrupp): een Handvull Dänzer (Rullstohlföhrer un Footgänger) danzen Elk Johr organiseert de Stichting Rolstoeldansen Nederland (SRN) (Stiftung Rullstohldanzen Nedderlannen) in Venlo de Veranstalten Venlo danst grenzeloos un 2011 de Benelux Meesterschapen Rullstohldanz. De Weltmeesterschapen in’n Rullstohldanz 1998 in Japan wurr de eerste Weltmeesterschapen in’n Rullstohldanz un in’n glieken Johr inföhrt as eene Oort Sport binnen de Internatschonalen Paralympsch Komitee. Tau Tied
Åse Kleveland (* 18. März 1949 in Stockholm) is en sweedsch-norweegsche Musikerin un Politikersche. Kleveland is in’t Johr 1956 na Norwegen tagen. An de Universität Oslo hett se Rechtswetenschoppen studeert mit sünnern Swoorpunkt op dat Oorheverrecht. As Musikersche is se 1966 mit dat Leed Intet er nytt under solen bi den Eurovision Song Contest dorbi wesen un keem op den drüdden Platz. In de 1980er Johren stünn se as Präsidentsche an de Spitz vun de Vereenigen vun de norweegschen Künstlers un Musikers. 1986 hett se in Bergen den eersten Eurovision Song Contest modereert, de in Norwegen stattfunnen hett. In ehr politische Arbeit hett Kleveland vun 1986 bit 1990 en Raat för Gliekberechtigung vun de norweegschen Regeeren leidt. Dorna weer se vun 1990 bit 1996 Kultusministersche för de Arbeiderpartiet in’t Kabinett ünner Gro Harlem Brundtland. In disse Funkschoon hett se 1994 de politische Leitung vun de Olympschen Winterspelen in Lillehammer övernahmen. Vun 2000 bit 2006 weer se Präsidentsche vun’t Sweedsche Filminstitut. In’n Juni 2007 is se Vörsittersche worrn vun den Human-Etisk Forbund, wat en humanistische Organisatschoon in Norwegen is. Biografie op de Websteed vun de IFLA PDF
De Martinskark is de Kark von dat evangeelsch-luthersche Kaspel Olendörp (Karkenkreis Stood). Ehren Naam hett se von’n Hilligen Marten. Olendörp weer al in de Tied 1111 bet 1116 en egen Kaspel un kummt in en Oorkunn as parochia Aldenthorp vör. De Kark is in dat 12. Johrhunnert in’n Stil von de Romanik ut Feldsteen boot worrn un 36 Meter hoog. Dat Schipp is so bi 40 m lang. Binnen in de Kark hängt dat Epitaph von Daniel von Arentsschild un siene twete Froo Hedwig Ilse (borene von Kuhla), dat ut de Tied twüschen 1667 un 1670 stammt. De Gruftplaat von Daniel von Arentsschild un siene eerste Fro Susanne (borene Grantzin) leeg fröher ünner de Örgel, is vondaag aver na’n Ümbo von 1901 in de Noordwand von de Kark inmüürt. De ole Dööpsteen steiht vondaag ok buten vör de Kark. De Altor is in’t 17. Johrhunnert von Daniel von Arentsschild stift worrn. De aktuelle Karkenklock is von 1952. An de Süüdwand von de Kark hängt en ole Sünnklock von 1781, ut de Tied, as de Karkentoorn noch keen Klock harr. In de Nischen blangen’n Altor na Süden to hett fröher en Standbild stahn, dat wohrschienlich de hillige Katharina wiest hett. Dit
Disse Artikel is man blots en Stubben. Du kannst Wikipedia helpen un em verbetern. De koreaansche Spraak is en Spraak, de von üm un bi 78 Millionen Lüüd (vör allen Koreaners) spraken warrt. Koreaansch is de eenzige Amtsspraak in Noord- un Süüdkorea un warrt buten de beiden Staten ok in de Rebeden dicht bi de noordkoreaansche Grenz in China un Russland spraken. In’n Autonomen Bezirk Yanbian in de Provinz Jilin sünd de Koreaners nominell besünners schuult. En Diaspora-Grupp von Lüüd, de Koreaansch snackt, gifft dat in Japan (siet de Tied von de Japaansche Herrschop över Korea) un in de USA. Dat Koreaansche gellt as isoleerte Spraak. Dat gifft keen annere Spraken, mit de sik en Verwandtschop bewiesen lett. Faken warrt annahmen, dat woll dat Japaansche de nächste Verwandte von dat Koreaansche wesen schall, un dat de beiden to de Grupp von de Altai-Spraken höört. Aver dat is mank Spraakwetenschoppers heel ümstreden. En Verwandtschop mit dat Chineesche kann aver utslaten warrn. Koreaansch warrt mit de Hangul-Schrift schreven. Deelwies warrt in Süüdkorea aver ok noch Hanja-Teken bruukt, de ut de chineesch Schrift utlehnt sünd. As Ümschrift in dat latiensche Alphabet warrt vör allen de Revideerte Ümschrift, de McCune-Reischauer-Ümschrift un de Yale-Ümschrift bruukt.
Friedrich Bruno Alsen (* 7. Januar 1861 in Drewshof (Kreis Elbing); † 16. November 1913 in Trier) weer en düütsch Jurist un Landraad in’ Landkreis Wittmund un in’ Landkreis Fraustadt. Alsen wurr 1861 as Söhn vun en Gootsbesitter vun Drewshof boren un studeer Juristeree an de Universitäten in Freiburg un Marburg. 1878 wurr he Liddmaat vun den Burschenschaft Franconia Freiburg un 1880 Liddmaat vun de Burschenschaft Alemannia Marburg. Van 1881 bit 1884 weer he Gerichtsreferendar un wurr Hauptmann vun de Reserve, 1884 Regierungsreferendar in Danzig, 1887 Regierungsassessor in Lümborg, um denn 1889–1897 Landraad in Wittmund un 1898–1904 in Fraustadt to wurrn. Af 1903 weer he Oberregierungsrat un Bass vund e Afdeelen för Karken- un Schoolwesen. Af 1909 hett he as Stellvertreden Regeerenspräsident in Trier arbeit. Dor is he 1913 ok storven. Helge Dvorak: Biografisches Lexikon der Deutschen Burschenschaft. Band I Politiker, Teilband 1: A–E. Heidelberg 1996, S. 15.
Thorkild Hansen (* 9. Januar 1927 in Kopenhagen; † 4. Februar 1989) is en däänschen Schriever ween. For siene Roman-Trilogie over den däänschen Hannel mit Slaven hett he 1971 den Literaturpries vun den Noordschen Raat kregen. Sunnerlich dör sien Wark over de Perzesse, de na den Weltkrieg gegen den Schriever un Nobelpries-Dreeger Knut Hamsun föhrt wurrn sünd, is he bekannt wurrn. Düt Wark is 1979 in dree Bänn rutkamen. Nadem he de School besocht harr, gung he bi un studeer vun 1945 af an Literaturgeschicht an de Universität Kopenhagen. Vun 1951 - 1971 weer he verheiraat mit Birte Lund. Later hett he en tweete Fro nahmen un weer vun 1978 bit to sien Dood mit Gitte Jæger tohopen. Ut de eerste Eh hett he de beiden Kinner Marie un Vera harrt. He is an'n 4. Februar 1989 an Boord vun en Krüüzfohrtschipp in de Karibische See sturven. 1947 hett he sien Debütroman over den däänschen Schriever Jacob Paludan rutgahn laten. Achterna is he as Jounalisten bi dat Boulevardblatt Extra Bladet togange ween. Bito hett he avers en Reeg vun annere Böker rutbrocht. Groot rutkamen is he to'n eersten Mol 1962 mit sien Roman Det lykkelige Arabien (düütschen Titel: Reise nach
Wilhelm Karl Johannes Peßler (* 21. März 1880 in Riga; † 25. Februar 1962 in Hannober) weer en düütschen Volkskundler un Kulturhistoriker. Peßler is as Söhn von en Dokter in Riga boren, aver al mit veer Johr na Hannober kamen. Dor hett he dat Raadsgymnasium besöcht un denn in Tübingen, Berlin, Göttingen, München, Leipzig un Königsbarg op Geologie, Geografie, Kunstwetenschoppen, Philosophie, Öllerdoomskunn un Düütsche Spraak- un Literaturwetenschoppen studeert. 1905 hett he sien Dokter maakt, mit de Dokterarbeid Das altsächsische Bauernhaus in seiner geographischen Verbreitung. Na sien Staatsexamen as Gymnasiallehrer hett he 1906/1907 sien Deenst bi’n Kommiss daan. He weer denn wetenschoplichen Mitarbeider an verscheden Museums un von 1928 bet 1945 weer he Direkter von dat Vaderlandsche Museum in Hannober. Peßler is 1962 doodbleven un liggt op’n Karkhoff Engesohde begraven. 1951: Ehrenpräsident von de internationale Kommission för den europääschen Volksdoomatlas Ehrenmaat von’n Verband von de Vereens för Volkskunn 1960: Verdeenstkrüüz 1. Klass von de Bundsrepubliek Düütschland 1961: Stadtplakett Hannober Das Heimatmuseum im deutschen Sprachgebiet als Spiegel deutscher Kultur. 1927 Plattdeutscher Wort-Atlas von Nordwestdeutschland. 1928 Volkstumsatlas von Niedersachsen. 1933 Niederdeutschland. Landschaft und Volkstum. 1940 Stammeskunde von Niedersachsen. 1943
Austin Powers: The Spy Who Shagged Me is de Titel vun en US-amerikaansche Filmparodie op de fröheren Agentenfilmen, so as de James-Bond-Reeg. Dat Dreihbook to den Film hett Mike Myers schreven, de ok in glieks dree Rullen mitspelen deit. De Film is de na Austin Powers: International Man of Mystery de tweete Film ut de Austin-Powers-Reeg wesen. Dorna keem noch Austin Powers in Goldmember rut. An’t Enn vun’n eersten Deel hett sik Dr. Evil mit en Rakete in’t Weltall redden künnt. Vörher hett Austin Powers jüst noch rechttiedig hinnern künnt, dat Evil de Welt tonichten maakt. Austin hett dorop beslaten monogam to warrn un sien Partnersche Vanessa to heiraten. De stellt sik in de Hochtietsnacht as en FemBot rut – dat sünd Killer-Roboters, de as’n Fro utseht. Dr. Evil kummt torüch op de Eer un sett nu allens doran, Austin Powers bitokamen. Üm em en uttowischen, hett Dr. Evil en Tietmaschien utklamüstert, mit de he torüch in’t Johr 1969 reist, as Austin Powers noch cryogeensch infroren weer. He beopdraagt den legen Fat Bastard (dt.: Fieser Fettsack), em sien Mojo to roven, ahn dat Powers sien Sexappeal un sien Sülvstvertroen verleren deit. Ünnerstütt warrt Dr. Evil butendem vun sien „Dubbelgänger“, Mini-Me,
Paddy Considine (börgerlich Patrick; * 5. September 1973 in Burton-upon-Trent, Staffordshire) is en britschen Filmschauspeler. Considine is mit mit fief Bröder un Süstern in en goot Huus in Burton-on-Trent opwassen. Na sien Schooltiet hett he an’t Burton College en Hoochschoolkurs för dorstellen Kunst besöcht, bi den he Shane Meadows drapen hett. Mit den tosamen hett Considine de Musikgrupp She Talks to Angels grünnt, in de he Slagtüüch speelt hett. He harr sien Kunstkurs noch nich to Enn, as he an de Brighton University wesselt is, woneem he Fotografie studeert hett. Dor is he mit en Ehren grad erste Klass uttekent worrn. Na sien Studium arbeit he mit Meadows an en Kortfilm un hett 1999 denn sien eerste Filmrull speelt. Dorna folgen wietere Rullen in deelwies weltbekannte Filmen. Mit den Kortfilm Dog Altogether hett he 2007 sien Debüt as Speelbaas geven. För dissen Film is he bi de Filmfestspelen vun Venedig mit den Sülvernen Boor ehrt worrn. Paddy Considine is verheiraat un hett een Söhn. Paddy Considine weer bit hüüt (Stand: November 2011) negenteihn mol för bekannte Filmpriesen vörslahn. Wunnen hett he söss dorvun: 2000: den Pries för den Besten Schauspeler vun’t Thessaloniki Film Festival för Last Resort 2005: den Empire
De Bottervagels (Lepidoptera), ook as Flinders, Flinners, Flinderkens, Flenderkens oder sülken betekent, billen mit mehr as 180.000 beschreeven Oorten in 127 Familien un 46 Överfamilien nah de Kävers (Coleoptera) de an Oorten tweetriekste Insekten-Ordnung. Jedes Johr wurrd etwa 700 Oorten nee opdeckt. Bottervagels gifft dat up all Kontinenten, mit Utnahm vun de Antarktis. In Middeleuropa sünd se mit etwa 4000 Oorten vertreden; för Gesamteuropa vertekent de Katalog vun Ole Karsholt över 10600 Oorten. In Düütschland gifft dat ruchweg 3700 Oorten. De düütsch Naam „Schmetterling“, 1501 eerstmals beleggt, kummt vun dat slawischstämmig oostmiddeldüütschen Woort Schmetten (da heet Schmand, Rahm), vun de eenig Oorten faken antrucken wurrd. In de Aberglooven gullen Bottervagels sogor as Verkörperung vun Hexen, de dat up den Rahm afsehn harrn, worup ok fröhe landschaplich Beteken för Bottervagels as Melkdeef, Molkenklauer oder ähnliche hendüüden. De engelsch Beteken butterfly wiest in die sülvig Richt, as ok dat plattdüütsche Bottervagel, wiel de Deerten bi dat Bottermaken anlockt wurrn. Anner Beteken sünd neben de baben nömmt bispeelswies westfäälsch Schmandlecker (vun Schmand), bayerisch Müllermaler, hessisch Lattichvogel (vun Lattich), schlesisch, siebenbürgisch un swiezerisch „Sommervogel“ (de glieker Bedüüden hett ok dat däänsch sommerfugl). In Ostfreesland nennt man Bottervagels ook Flinders, wat mit nederländisch vlinders övereenstimmt.
Torn Curtain is de Titel vun en US-amerikaanschen Thriller ut dat Johr 1966. Bi den Film geiht dat üm Spionaasch achtern Iesern Vörhang, wovun ok de Titel afliedt is. Speelbaas weer Alfred Hitchcock, de den Film ok produzeert hett. De Hööftrullen hebbt Paul Newman un Julie Andrews speelt. De US-amerikaansche Wetenschoppler Prof. Armstrong is mt sien Assistensche un Verlööfte Dr. Sherman Gast bi en Kongress in Kopenhagen, woneem vele beropene Persönlichkeiten tosamenkammt. Armstrong, de an en Formel för en nee Raketen-Afwehrsystem arbeit, vertellt sien Verlööfte, dat he ielig na Stockholm afreisen mutt, so dat sik de plaante Hochtiet verschuven deit. Dr. Sherman kann dat nich verstahn un is bang, dat Armstrong ehr nich mehr heiraten will. In’t Hotel warrt se aver dör Tofall gewohr, dat Armstrong gor nich na Stockholm flegen will, man en Ticket na Oost-Berlin bookt hett. Ahn lang natodenken nimmt se den glieken Fleger un reist em na. Op’n Flaaghaven Berlin-Schönefeld warrt Armstrong vun de internatschonalen Presse befraagt. He vertellt, dat he sien Weten insetten will, üm nu ok de DDR mit dat Raketen-Afwehrsystem uttorüsten, üm de Welt sekerer to maken. De Stasi-Baas Heinrich Gerhard un sien Agent Gromek sorgt för Armstrong un passt op em op.